Man verdrink by KampsbaaiKampsbaai-getypoel (Foto: Sune van Heerden, Maroela Media) ŉ 37-jarige man het Donderdagoggend op ŉ strand in Kampsbaai in die Wes-Kaap verdrink. “Wetstoepassers was reeds besig om KPR op die pasiënt toe te pas toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Die paramedice het by hulle oorgeneem, maar die pasiënt het geen tekens van lewe getoon nie.” Die man is kort daarna dood verklaar op die toneel. Plaaslike owerhede stel ondersoek in. Eyewitness news berig die man het in die getypoel verdrink en was glo ŉ gereelde swemmer.